	Джуд беше в депресия, защото Гадника Ричард, с когото в момента е пак разделена, не спира да й се обажда, да й подхвърля малки вербални уловки, намекващи, че иска да се съберат отново, само за да поддържа интереса й, но заедно с това се застрахова с твърдения, че искал да бъдат „само приятели“ (измамна, отровна концепция). А снощи провел невероятно високомерен, покровителствен телефонен разговор, като я запитал дали смята да ходи на купон у техен общ приятел.